ฮั่งเส็งปิดเช้าบวก 47.72 จุด ขานรับภาคการผลิตจีนขยายตัว
ฮั่งเส็งปิดเช้าบวก 47.72 จุด ขานรับภาคการผลิตจีนขยายตัว
1 มี.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 47.72 จุด หรือ 0.20% ปิดภาคเช้าที่ 23,788.45 จุด หลังจากที่ภาคการผลิตของจีนมีการขยายตัวในเดือนก.พ.
สำนักงานสถิติแห่งชาติจีนรายงานว่า ดัชนีผู้จัดการฝ่ายจัดซื้อ (PMI) ภาคการผลิตเดือนก.พ. ขยายตัวที่ระดับ 51.6 จากระดับของเดือนม.ค.ที่ 51.3 ทำสถิติขยายตัวติดต่อกันเป็นเดือนที่ 7
ขณะเดียวกัน ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน ขยายตัวที่ระดับ 51.7 ในเดือนก.พ. ซึ่งเพิ่มขึ้นจากระดับ 51.0 ในเดือนม.ค. และสูงกว่าที่นักวิเคราะห์คาดการณ์ไว้ที่ 50.8